**ПРОГРАМА**

**ЗА РАЗВИТИЕ НА ЧИТАЛИЩНАТА ДЕЙНОСТ**

**ПРЕЗ 2025 г. В ОБЩИНА АЛФАТАР** .

Приета от Общински съвет гр. Алфатар

Протокол № …………………… 2025 г.

Решение № …………….

**І. ВЪВЕДЕНИЕ**

На основание чл. 26а, ал. 2 от Закона за народните читалища (ЗНЧ), съгласно представените от председателите на народните читалища в община Алфатар програми за дейността им през 2025 г., е изготвена настоящата програма, която е съобразена и с Плана за интегрирано развитие на община Алфатар за периода 2021-2027 г.

**ІІ. АНАЛИЗ: „НАРОДНИТЕ ЧИТАЛИЩА НА ТЕРИТОРИЯТА НА ОБЩИНА АЛФАТАР ПРЕЗ 2024 г.”**

Народните читалища в България са уникални организации, пример за устойчиви културни институции, имащи дълбока връзка с миналото, с традициите, с образователния и културен процес. На тях се гледа като на структури, които трябва да се запазват и укрепват в съвременните условия за развитие на гражданското общество.

Съгласно чл. 2 от ЗНЧ читалищата са юридически лица с нестопанска цел. Те са традиционни самоуправляващи се български културно-просветни сдружения в населените места, които изпълняват и държавни културно-просветни задачи. В тяхната дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

На територията на община Алфатар функционират осем народни читалища, които задоволяват потребностите на гражданите, свързани с развитието и обогатяването на културния живот, запазването на обичаите и традициите на българския народ, осигуряването на достъп до информация:

НЧ „Й. ЙОВКОВ – 1894г.” ГР. АЛФАТАР

НЧ „ВЕДРИНА – 1948г.” ГР. АЛФАТАР

НЧ „ПРОБУДА – 1910г.” С. АЛЕКОВО

НЧ „СВЕТЛИНА – 2005г.” С. БИСТРА

НЧ „РАЗВИТИЕ – 942г.” С. КУТЛОВИЦА

НЧ „Г.С.РАКОВСКИ – 1942г.” С. В.ЛЕВСКИ

НЧ „УСПЕХ – 1942г.” С. ЦАР АСЕН

НЧ „Н.Й.ВАПЦАРОВ – 1947г.” С. ЧУКОВЕЦ

Народните читалищаот община Алфатарса регистрирани в Силистренския окръжен съд и Министерството на културата. Те получават държавна субсидия, средства от членски внос, наеми, дарения. Не всички читалища провеждат редовно своите отчетни и отчетно-изборни събрания в съответствие със ЗНЧ.

По силата на § 4, ал. 1 от Предходни и Заключителни разпоредби на ЗНЧ на всички читалища е предоставен безвъзмездно за ползване и стопанисване сграден фонд. В селата Бистра, Чуковец, Васил Левски и Кутловица читалищата се помещават в една сграда с кметствата и кметските наместничества. Сградите на три от читалища – двете от град Алфатар и с. Алеково, разполагат с големи зали за концерти, театрални постановки и други масови мероприятия, гримьорни, малки зали и библиотеки.

Всички читалища разполагат с компютърни конфигурации и имат интернет достъп, без Кутловица.

Субсидираните щатни бройки в община Алфатар са 15, разпределени в народните читалища както следва:

1.НЧ „Йордан Йовков - 1894г.” - гр. Алфатар – 6 – секретар, библиотекар, корепетитор-поддръжка, 3 художествени ръководители

2.НЧ „Пробуда- 1910г.” - с. Алеково – 3 - секретар, библиотекар, корепетитор,

3.НЧ „Ведрина- 1948г.” – 2 – секретар и библиотекар

4.НЧ „Светлина – 2005г.” - с. Бистра - 0,4- секретар – библиотекар

5.НЧ „Развитие – 1941г.” - с. Кутловица – 0,9 секретар – библиотекар

и 0,5 – счетоводител,

6.НЧ „Г. С. Раковски – 1942г. ”- с. В. Левски – 0,7 –секретар – библиотекар

7.НЧ „Успех- 1941г.”- с. Цар Асен - 1 – секретар – библиотекар

8.НЧ „Н. Й. Вапцаров” – 1947г.”- с. Чуковец – 1 – секретар – библиотекар.

Държавната субсидия през 2025г. за издръжка на дейността на народните читалища е в размер на 293 325.00 лв. Съгласно чл. 23, ал.1 от ЗНЧ и ЗДБРБ комисия, назначена със заповед на кмета на община Алфатар , субсидията бе разпределена както следва:

1.НЧ „ЙОРДАН ЙОВКОВ – 1894г.” - ГР. АЛФАТАР: 117 330,00лв.

2.НЧ „ВЕДРИНА – 1948г.” - ГР. АЛФАТАР: 39 110,00лв.

3.НЧ „ПРОБУДА – 1910г.” - С. АЛЕКОВО: 58 665,00лв.

4.НЧ „СВЕТЛИНА – 2005г.” - С. БИСТРА: 7 822,00лв.

5.НЧ „РАЗВИТИЕ - 1942г.” - . КУТЛОВИЦА: 17 599,50лв.

6.НЧ „Г.С.РАКОВСКИ – 1941г.”- С.В.ЛЕВСКИ: 13 688,50лв.

7.НЧ „УСПЕХ – 1942г.” - С. ЦАР АСЕН: 19 555,00лв.

8.НЧ „Н.Й.ВАПЦАРОВ – 1947г.”- С. ЧУКОВЕЦ: 19 555,00лв.

Кметът на община Алфатар сключи договори за предоставяне на държавната субсидия, след като Настоятелствата на читалищата приеха собствени бюджети за изразходването й през 2025г.

Изпълнение на националните библиотечни показатели от читалищните библиотеки в община Алфатар през 2024 г.:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Библиотека при | Библиотечен фонд | Периодика | Читатели | Посещения | Компютри | Прин  тери | | Мултимедии |
| НЧ„ Й. Йовков” – гр. Алфатар | 26 945 | 1 | 136 | 2 778 | 5 | 2 | 1 | |
| НЧ „Ведрина”- гр. Алфатар | 348 | 2 | 8 | 800 | 1 | 1 | - | |
| НЧ „Пробуда”- с. Алеково | 10 168 | - | 90 | 1 252 | 3 | 1 | - | |
| НЧ „Светлина”- с. Бистра | 3 035 | - | 60 | 310 | 1 | 1 | - | |
| НЧ „Развитие” – с. Кутловица | 150 | - | 20 | 280 | 1 | 1 | - | |
| НЧ” Г. С. Раковски” В. Левски | 500 | - | 6 | 89 | 1 | 1 | - | |
| НЧ „ Успех” Цар Асен | 890 | 1 | 19 | 83 | 1 | 1 | - | |
| НЧ „Н. Й. Вапцаров” Чуковец | 1 327 | 1 | 65 | 120 | 1 | 1 | - | |
| ОБЩО: | **42 036** | **5** | **404** | **5 712** | **14** | **9** | **1** | |

Библиотеката в гр. Алфатар разполага със зала за свободен достъп на възрастни, зала за свободен достъп на деца и компютърна зала, читалня и книгохранилище. В нея работи един библиотекар с необходимата професионална квалификация.

Библиотеката в с. Алеково разполага със зала и читалня.

Библиотеките в останалите селища разполагат с библиотечни зали-читални. Народните читалища в община Алфатар приемат годишен план за културно – масовата си дейност, включващ чествания на бележити дати и традиционни местни празници.

Към всички читалища работят любителски творчески колективи, клубни и кръжочни форми.

Художествените колективи активно се включваха през годината в международни, национални, областни и местни културни прояви.

Ежегодно читалищните секретари и библиотекари участват в обучения и семинари, организирани от РЕКИЦ „Читалища” гр. Силистра, Регионална библиотека „Партений Павлович” гр. Силистра, а през последните години и по Програма „ Глоб@лни библиотеки - България” и ежемесечно в работни срещи с Общинска администрация Алфатар.

**ІІІ. ЦЕЛИ НА ПРОГРАМАТА**

1. **Основна цел**

***Развитие и институционално укрепване на читалищата като местни общностни центрове с културно-просветни, информационни, социални и граждански функции.***

2. **Подцели**

2.1. Развитие и обогатяване на културния живот, социалната и образователната дейност в

община Алфатар.

2.2. Издирване, съхранение и популяризиране обичаите и традициите на местното

население.

2.3. Разширяване на знанията на гражданите и приобщаването им към ценностите и

постиженията на науката, изкуството и културата.

 2.4. Осигуряване на достъп до информация.

**ІV. ОСНОВНИ ЗАДАЧИ**

1. Разширяване на културно-просветната дейност на читалищата.

2. Проучване, съхранение и популяризиране на културното наследство.

3. Осигуряване равен достъп на гражданите до културните ценности.

4.Превръщане на читалищата в съвременни културно-информационни центрове,

осигуряващи необходимия набор от услуги на гражданите.

5. Подпомагане на любителското художествено творчество и продължаване на местните и

националните културни традиции.

6. Обогатяване и развиване на библиотеките като средища за информация, комуникация,

обучение, знания и културна дейност.

7. Прилагане на иновативни подходи за повишаване на читателския интерес и за

привличане на по-широк кръг от населението за участие в културния живот на общината

**V. ДЕЙНОСТИ ПО ПРОГРАМАТА**

1. **Библиотечно дело 2024 г.**

|  |  |  |  |
| --- | --- | --- | --- |
| № | Дейност | Срок | Изпълнител |
| 1.1. | Поддържане на библиотеките във  всички селища | През цялата година | читалищата |
| 1.2 | Обогатяване на библиотечния фонд със собствени средства, дарения, проекти и програми | През цялата година | читалищата |
| 1.3 | Мероприятия за повишаване на читателския интерес:   * литературни четения, * викторини, * лектории, * срещи с писатели, * представяне на нови книги, * представяне на творби на местни автори, * изложбени кътове * дейности през Седмицата на детската книга | През цялата година | читалищата |
| 1.4 | „Ваканция в библиотеката” | М. юни, юли, август . | читалищата |
| 1.5 | Предоставяне на компютърни и интернет услуги на населението | През цялата година | читалищата |
| 1.6. | Предоставяне на информационни услуги на местната общност | През цялата година | читалищата |
|  |  |  |  |

1. **Ремонт, поддръжка и обогатяване на МТБ**

|  |  |  |  |
| --- | --- | --- | --- |
| **№** | **Дейност** | **Срок** | **Изпълнител** |
| **2.1** | Кандидатстване пред Общината за подмяна на дограми на читалищата,  ремонти на тавани и покриви и частичен ремонт на библиотеките. | 2025г. | **Председател** |

1. **Подготовка и кандидатстване**

|  |  |  |  |
| --- | --- | --- | --- |
| № | Дейност | Срок | Изпълнител |
| **3.1** | Съдействие на Общинска администрация при подготовката и реализацията на проекти | постоянен | Настоятелствата |
| **3.2** | Подготвяне и кандидатстване по проекти | постоянен | Настоятелствата |
| **3.3** | **НЧ „Йордан Йовков – 1894г.” - гр. Алфатар**  Проект доокомплектоване на цялостна озвучителна инсталация на зрителната зала на читалището с възможност и за площадно озвучение | 2025г. | Настоятелството |

1. **Обучения и семинари – организиране и участие**

|  |  |  |  |
| --- | --- | --- | --- |
| № | Дейност | Срок | Изпълнител |
| **1.** | Участие в:  Обучения и семинари на национално, регионално и местно ниво | По покана | Читалищните секретари |
| **2.** | Работни срещи – РЕКИЦ „Читалища” Силистра и Община Алфатар | ежемесечно | Читалищните секретари |
| **3.** | **НЧ „Йордан Йовков – 1894г.” - гр. Алфатар**  Обучение на читалищните библиотекари от общината по библиотечно дело, КИН, организационна дейност | През годината | Читалищните секретари, библиотекар |

1. **Художествени колективи, школи, кръжоци и клубове**

|  |  |  |  |
| --- | --- | --- | --- |
| № | Дейност | Срок | Форма, участници, ръководител |
| 1.  2.  3.  4.  5.  6.  7.  **8.** | **НЧ „Йордан Йовков-1894г.” Алфатар**  **НЧ „Ведрина-1948г.“ Алфатар**  **НЧ „Пробуда-1910г.” с. Алеково**  **НЧ „Светлина-2005г.” с. Бистра**  **НЧ „Развитие-1941г.” Кутловица**  **НЧ „Г. С. Раковски-1941г.” Васил Левски**  **НЧ „Успех-1942г.” Цар Асен**  **НЧ „Н. Й. Вапцаров -1947г.”Чуковец** | Творчески сезон 2025/2026г. | 1.Театрален състав -15 участника -Петър Чапкънов  2.Фолклорен Ансамбъл ”Алфатар”-34 участника – Ганка Пенчева  3.Мъжка Вокална Група-8 участника Димитър Пехливански  4.Детски Танцов състав - 14 участника - Елисавета Колева  5.Балетен състав -11 участника-Красимира Стоянова  6.Група за народни танци”Добруджанка”-16 участника  Мирослав Петров  7.Клуб „Здраве”- М. Велева - 30 участника  8  1.Женска певческа група „Преселка” -10 участника - Иванка Въндева  2.Клуб за народни хора „Ведрина” – 15 участника Николай Караколев и Светлана Силянова  3.Кукерска група „Каракуши”-25 участника – Иван Иванов  4.Коледарска група -10 участника –Иван Иванов  1. Женска певческа група „Сладкопойна чучулига” - Светлин Марков – 6 участника  2. Мъжка певческа група „Димитрина Кунева“ – Йордан Георгиев – 6 участника  3. Кръжок „Художествено слово” – 7 участника – р-л Нели Иванова  4. Кръжок „Млад приятел на книгата и компютъра” – 7 участника  5. Кръжок „Изобразително изкуство” – 6 участника – р-л Нели Иванова  6. ГСГП „Нежни чувства“ – 6 участника-Светлин Марков  7. Клуб „От баба се научих” – р-л Нели Иванова  8. Клуб „Моят роден край” – р-л Валентин Иванов – 10 участника  9. ГАТ „Алековска плетеница“-Светлин Марков- 10 жени  1. Танцова Група ”Етноритми”- 11 деца  2. Детска група „ Смехорани“ – 15 участника – Нургюл Исмаилова  3. Спортен футбол – .  4. Кръжок по изобразително изкуство – Джанан Бекир – 16 участника  5. Игра на домино  6. Кръжок „Здрави и силни” – 25 деца  7. Кръжок „Знам и мога“-20 момичета  1. Женска вокална група - 7 участника - Недялка Стоянова  2. Клуб „Здраве” – Минка Молишева  3. Клуб „Кулинарство“ - 8 участника – Н. Петрова  4. Кръжок по плетиво – 6 участника – Стоянка Неделчева  5. Кръжок празници - Н. Петрова  6. Спорт – Н. Стоянова – 8 деца  1. Клуб „Готварство” 5 участника  2. Клуб „Сръчни ръце“  1. Група за автентичен фолклор -7 участника - Паунка Тонева  2. Кръжок по цветарство – 5 участника -Атанаска Кунева  3. Клуб „ Любител плетиво” 5 участника - Ст. Иванова  4. Клуб „Любител кулинар” 6 участника - Ст. Русева  1. Група за художествено слово с деца /6-13 г./-Нериман Ахмед – 9 деца  2. Кръжок по плетиво - 6 участника  2. ГДП „Сладкопойна чучулига” 5 участника - Нериман Ахмед  3.Група за автентичен турски фолклор – 8 участника - Нериман Ахмед.  4. Кръжок по цветарство - 5 участника  5. Клуб „Любител сладкар” 6 участника - Себат Адем  6. Младежки клуб по интереси – 9 участника |

**8. Организиране и провеждане на празненства, концерти, чествания и събори /По културния календар на община Алфатар за 2025 г., утвърден на сесия на Общински съвет през декември 2024 г./**

**VІІ. ЗАКЛЮЧЕНИЕ**

*Настоящата програма е отворена за допълнения. Тя е разработена въз основа на представените от председателите на народните читалища в община Алфатар предложения.*

Подготвил:

*Анелия Толумбова*

*Главен специалист „Култура”*